CELEX: E2016C0058
Language: ro
Date: 2016-03-03 00:00:00
Title: Decizia nr. 58/16/COL-D a Autorității AELS de Supraveghere din 3 martie 2016 de aprobare a măsurilor naționale adoptate de Norvegia pentru limitarea impactului Gyrodactylus salaris și de abrogare a Deciziilor nr. 298/08/COL și nr. 299/08/COL [2016/1863]

20.10.2016   
            
            
               RO
            
            
               Jurnalul Oficial al Uniunii Europene
            
            
               L 284/37
            
         DECIZIA NR. 58/16/COL-D A AUTORITĂȚII AELS DE SUPRAVEGHERE
   din 3 martie 2016
   de aprobare a măsurilor naționale adoptate de Norvegia pentru limitarea impactului Gyrodactylus salaris și de abrogare a Deciziilor nr. 298/08/COL și nr. 299/08/COL [2016/1863]
   AUTORITATEA AELS DE SUPRAVEGHERE,
   având în vedere actul menționat în capitolul I partea 4.1 punctul 5a din anexa I la Acordul privind SEE [Directiva 2006/88/CE a Consiliului din 24 octombrie 2006 privind cerințele de sănătate animală pentru animale și produse de acvacultură și privind prevenirea și controlul anumitor boli la animalele de acvacultură (1)], astfel cum a fost adaptat la Acordul privind SEE prin punctul 4 litera (d) din Protocolul 1 la Acordul privind SEE și prin articolul 1 alineatul (2) și articolul 3 din Protocolul 1 la Acordul privind Autoritatea de Supraveghere și Curtea de Justiție,
   având în vedere Decizia nr. 494/13/COL a Autorității AELS de Supraveghere („autoritatea”) din 11 decembrie 2013 prin care membrul Colegiului cu atribuții speciale în chestiuni veterinare și fitosanitare este împuternicit să ia anumite decizii și măsuri (documentul nr. 683826),
   întrucât:
   
               (1)
            
            
               Prin Decizia nr. 298/08/COL a Autorității AELS de Supraveghere (2) s-au stabilit zonele indemne de boală și garanții suplimentare în ceea ce privește Gyrodactylus salaris pentru Norvegia, în temeiul articolului 13 din Directiva 91/67/CEE a Consiliului (3) și al articolului 5 din Decizia 2004/453/CE a Comisiei (4).
            
         
               (2)
            
            
               În temeiul Deciziei nr. 298/08/COL, Norvegia poate solicita garanții suplimentare pentru transporturile de pești vii de acvacultură din speciile sensibile destinate creșterii care urmează să fie introduși în zonele afectate de decizie. Aceste garanții suplimentare constau în cerința ca transporturile respective să provină dintr-o zonă cu un statut sanitar echivalent cu cel al locului de destinație.
            
         
               (3)
            
            
               Directiva 2006/88/CE a abrogat și a înlocuit Directiva 91/67/CEE. De asemenea, Directiva 2006/88/CE prevedea că Decizia 2004/453/CE urma să se aplice în continuare până la adoptarea dispozițiilor necesare în conformitate cu directiva respectivă. Dispozițiile în cauză au fost adoptate prin Decizia 2010/221/UE a Comisiei (5), care a abrogat definitiv și Decizia 2004/453/CE (6). Prin urmare, este oportun să se abroge și să se înlocuiască Decizia nr. 298/08/COL.
            
         
               (4)
            
            
               Articolul 43 din Directiva 2006/88/CE prevede că, în cazul bolilor care nu sunt menționate în partea II din anexa IV la directiva respectivă care prezintă un risc semnificativ pentru sănătatea animalelor de acvacultură sau a animalelor acvatice sălbatice dintr-un stat membru al SEE, acesta poate lua măsuri pentru a preveni introducerea unor astfel de boli sau pentru a le combate. Aceste măsuri nu pot depăși limitele acțiunilor corespunzătoare și necesare pentru prevenirea introducerii sau pentru combaterea unor astfel de boli.
            
         
               (5)
            
            
               Norvegia a primit dreptul de a solicita garanții suplimentare în temeiul Deciziei nr. 298/08/COL și a furnizat Autorității informații despre situația epidemiologică în ceea ce privește Gyrodactylus salaris. Prin scrisoarea din 6 octombrie 2015 (documentul nr. 775798, ref. 2015/193600), Norvegia a furnizat informații actualizate referitoare la măsurile naționale privind Gyrodactylus salaris. Informațiile furnizate demonstrează oportunitatea și necesitatea de a solicita, în continuare, măsuri naționale sub forma cerințelor privind introducerea pe piață, importul și tranzitul, în conformitate cu articolul 43 din Directiva 2006/88/CE.
            
         
               (6)
            
            
               În consecință, întrucât i s-a acordat dreptul de a solicita garanții suplimentare, în conformitate cu Decizia nr. 298/08/COL, pentru introducerea animalelor de acvacultură din specii sensibile în zone indemne de boală aprobate sau în zone cu programe de combatere ori de eradicare aprobate, Norvegia ar trebui să fie autorizată să aplice în continuare aceste măsuri ca măsuri naționale aprobate în conformitate cu articolul 43 din Directiva 2006/88/CE.
            
         
               (7)
            
            
               Măsurile naționale aprobate prin prezenta decizie ar trebui să fie aplicate numai atât timp cât sunt corespunzătoare și necesare. Prin urmare, Norvegia ar trebui să trimită Autorității un raport anual privind funcționarea măsurilor naționale.
            
         
               (8)
            
            
               Orice suspiciune cu privire la prezența Gyrodactylus salaris în Norvegia, cu excepția zonelor menționate în anexa la prezenta decizie, ar trebui să facă obiectul unei anchete, în timpul căreia ar trebui să se aplice restricții cu privire la transfer, în scopul de a proteja celelalte state membre ale SEE care au măsuri naționale aprobate în ceea ce privește Gyrodactylus salaris. În plus, pentru a facilita reevaluarea necesară a măsurilor naționale aprobate, orice confirmare ulterioară a bolii ar trebui să fie notificată Autorității AELS de Supraveghere și celorlalte state membre ale SEE.
            
         
               (9)
            
            
               Din motive de claritate, Decizia nr. 298/08/COL ar trebui abrogată în mod expres.
            
         
               (10)
            
            
               În plus, prin Decizia nr. 299/08/COL a Autorității AELS de Supraveghere (7) s-a aprobat programul norvegian de combatere și de eradicare a bolii bacteriene a rinichiului. Prin scrisoarea din 6 octombrie 2015 (documentul nr. 775798), Norvegia a informat Autoritatea că programul de control și de eradicare a bolii bacteriene a rinichiului a fost întrerupt. Prin urmare, este oportun să se abroge Decizia nr. 299/08/COL.
            
         
               (11)
            
            
               Măsurile prevăzute în prezenta decizie sunt conforme cu avizul Comitetului AELS pentru chestiuni veterinare și fitosanitare,
            
         ADOPTĂ PREZENTA DECIZIE:
   Articolul 1
   Aprobarea anumitor măsuri naționale pentru limitarea impactului anumitor boli care nu sunt menționate în partea II din anexa IV la Directiva 2006/88/CE
   (1)   Norvegia, cu excepția zonelor menționate în anexa la prezenta decizie, se consideră indemnă de Gyrodactylus salaris.
   (2)   Norvegia poate solicita ca următoarele transporturi introduse într-o zonă indemnă de boală să respecte cerințele stabilite la literele (a) și (b) cu privire la zonele considerate indemne de Gyrodactylus salaris:
   
               (a)
            
            
               animalele de acvacultură destinate creșterii, zonelor de relocare, pescăriilor cu repopulare organizată, instalațiilor ornamentale deschise și repopulării trebuie să îndeplinească:
               
                           (i)
                        
                        
                           cerințele referitoare la introducerea pe piață prevăzute la articolul 8a din Regulamentul (CE) nr. 1251/2008 al Comisiei (8);
                        
                     
                           (ii)
                        
                        
                           cerințele referitoare la import prevăzute la articolul 10 din Regulamentul (CE) nr. 1251/2008;
                        
                     
                           (iii)
                        
                        
                           cerințele referitoare la tranzit și depozitare prevăzute la articolul 16 din Regulamentul (CE) nr. 1251/2008;
                        
                     
         
               (b)
            
            
               animalele acvatice ornamentale destinate instalațiilor ornamentale închise trebuie să îndeplinească:
               
                           (i)
                        
                        
                           cerințele referitoare la import prevăzute la articolul 11 din Regulamentul (CE) nr. 1251/2008;
                        
                     
                           (ii)
                        
                        
                           cerințele referitoare la tranzit și depozitare prevăzute la articolul 16 din Regulamentul (CE) nr. 1251/2008.
                        
                     
         Articolul 2
   Raportare
   (1)   În fiecare an, până la data de 30 aprilie cel târziu, Norvegia prezintă Autorității AELS de Supraveghere un raport privind măsurile naționale aprobate menționate la articolul 1.
   (2)   Rapoartele prevăzute la alineatul (1) îndeplinesc cerințele prevăzute la articolul 4 din Decizia 2010/221/UE.
   Articolul 3
   Suspectarea prezenței unor boli și detectarea acestora în zonele indemne de boală
   (1)   În cazul în care suspectează prezența unei boli într-o zonă care este menționată drept zonă indemnă de Gyrodactylus salaris, Norvegia ia măsuri cel puțin echivalente cu cele prevăzute la articolul 28, la articolul 29 alineatele (2), (3) și (4) și la articolul 30 din Directiva 2006/88/CE.
   (2)   În cazul în care ancheta epizootică confirmă detectarea bolii menționate la alineatul (1), Norvegia informează Autoritatea AELS de Supraveghere și celelalte state membre ale SEE cu privire la aceasta, precum și cu privire la orice măsuri luate pentru a preveni răspândirea bolii respective și pentru a o combate.
   Articolul 4
   Abrogare
   Deciziile nr. 298/08/COL și nr. 299/08/COL se abrogă.
   Articolul 5
   Destinatari
   Prezenta decizie se adresează Regatului Norvegiei.
   
      Adoptată la Bruxelles, 3 martie 2016.
      
         
            Pentru Autoritatea AELS de Supraveghere
         
         Helga JÓNSDÓTTIR
         
            Membru al Colegiului
         
         Carsten ZATSCHLER
         
            Director
         
      
   
   
      (1)  JO L 328, 24.11.2006, p. 14.
   
      (2)  Decizia nr. 298/08/COL a Autorității de Supraveghere a AELS din 21 mai 2008 privind zonele indemne de boală și garanțiile suplimentare în ceea ce privește Gyrodactylus salaris pentru Norvegia (JO L 268, 9.10.2008, p. 37).
   
      (3)  Directiva 91/67/CEE a Consiliului din 28 ianuarie 1991 privind condițiile de sănătate animală care reglementează introducerea pe piață a animalelor și a produselor de acvacultură (JO L 46, 19.2.1991, p. 1).
   
      (4)  Decizia 2004/453/CE a Comisiei din 29 aprilie 2004 de aplicare a Directivei 91/67/CEE a Consiliului privind măsurile de combatere a anumitor boli ale animalelor de acvacultură (JO L 156, 30.4.2004, p. 5).
   
      (5)  Decizia 2010/221/UE a Comisiei din 15 aprilie 2010 de aprobare de măsuri naționale pentru limitarea impactului anumitor boli la animalele de acvacultură și la animalele acvatice sălbatice, în conformitate cu articolul 43 din Directiva 2006/88/CE a Consiliului (JO L 98, 20.4.2010, p. 7).
   
      (6)  Act menționat în capitolul I partea 4.2 punctul 94 din anexa I la Acordul privind SEE.
   
      (7)  Decizia nr. 299/08/COL a Autorității de Supraveghere a AELS din 21 mai 2008 privind aprobarea programului de control și de eradicare a bolii bacteriene a rinichiului propus de Norvegia (JO L 257, 25.9.2008, p. 16).
   
      (8)  Regulamentul (CE) nr. 1251/2008 al Comisiei din 12 decembrie 2008 de punere în aplicare a Directivei 2006/88/CE a Consiliului în ceea ce privește condițiile și cerințele de certificare pentru introducerea pe piață și importul în Comunitate de animale de acvacultură și produse obținute din aceste animale și de stabilire a unei liste a speciilor-vectori (JO L 337, 16.12.2008, p. 41).
   
      ANEXĂ
      
                  Bazine hidrografice infectate
               
               
                  Comitat
               
            
                  Skibotnelva
               
               
                  Troms
               
            
                  Signaldalselva
               
               
                  Troms
               
            
                  Kitdalselva
               
               
                  Troms
               
            
                  Ranaelva
               
               
                  Nordland
               
            
                  Leirelva
               
               
                  Nordland
               
            
                  Ranelva
               
               
                  Nordland
               
            
                  Drevja
               
               
                  Nordland
               
            
                  Fusta
               
               
                  Nordland
               
            
                  Vefsna
               
               
                  Nordland
               
            
                  Hundåla
               
               
                  Nordland
               
            
                  Halsanelva
               
               
                  Nordland
               
            
                  Hestdalselva
               
               
                  Nordland
               
            
                  Dagsvikelva
               
               
                  Nordland
               
            
                  Nylandselva
               
               
                  Nordland
               
            
                  Batnfjordselva
               
               
                  Møre og Romsdal
               
            
                  Driva
               
               
                  Møre og Romsdal
               
            
                  Litledalselva
               
               
                  Møre og Romsdal
               
            
                  Usma (Øksendalselva)
               
               
                  Møre og Romsdal
               
            
                  Henselva
               
               
                  Møre og Romsdal
               
            
                  Rauma
               
               
                  Møre og Romsdal
               
            
                  Innfjordelva
               
               
                  Møre og Romsdal
               
            
                  Skorga
               
               
                  Møre og Romsdal
               
            
                  Måna (Måndalselva)
               
               
                  Møre og Romsdal
               
            
                  Breidvikelva
               
               
                  Møre og Romsdal
               
            
                  Lærdalselva
               
               
                  Sogn og Fjordane
               
            
                  Drammenselva
               
               
                  Buskerud
               
            
                  Lierelva
               
               
                  Buskerud
               
            
                  Vesleelva (Sandeelva)
               
               
                  Vestfold